
                                         ΑΝΑΡΤΗΤΕΑ ΣΤΟ ΔΙΑΔIΚΤYΟ
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 36ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  516/2011

ΘΕΜΑ:Έγκριση τροποποιημένου σχεδίου προγραμματικής σύμβασης, μεταξύ του Δήμου Πύργου και της Περιφέρειας Δυτικής Ελλάδος, για το έργο «Μελέτη πράξεως εφαρμογής Πολεοδομικής Μελέτης ΕΠΑ περιοχής επέκτασης του σχεδίου πόλεως Βάρδας
    Στον Πύργο και στο Δημοτικό Κατάστημα σήμερα την 8η του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 54851/2-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης (προσήλθε στο 3ο θέμα της Η.Δ.),  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία και 2. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

        Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 16ο θέμα της ημερήσιας διάταξης με τίτλο: [Έγκριση τροποποιημένου σχεδίου προγραμματικής σύμβασης, μεταξύ του Δήμου Πύργου και της Περιφέρειας Δυτικής Ελλάδος, για το έργο «Μελέτη πράξεως εφαρμογής Πολεοδομικής Μελέτης ΕΠΑ περιοχής επέκτασης του σχεδίου πόλεως Βάρδας] και ανέφερε:


«Η Δ/νση Τεχνικών Υπηρεσιών Τμήμα Πολεοδομίας και Χωροταξίας του δήμου απέστειλε στο Δ.Σ το υπ’ αριθ. 3544/11 έγγραφο στο οποίο αναγράφονται τα εξής: (Σας αποστέλλουμε σχετικό έγγραφο του Γραφείου Προέδρου Περιφερειακού Συμβουλίου με τα συνημμένα του, που αφορά στην έγκριση τροποποιημένου σχεδίου προγραμματικής σύμβασης μεταξύ του Δήμου Πύργου και της Περιφέρειας Δυτικής Ελλάδας, για την ολοκλήρωση της πράξης εφαρμογής Βάρδας.

Για το θέμα αυτό είχε εκδοθεί η υπ’ αριθ. 356/11 απόφαση του Δημοτικού Συμβουλίου Πύργου, που ενέκρινε παλαιότερο σχέδιο σύμβασης, το οποίο όμως τροποποιήθηκε με την υπ’ αριθ. 293/11 απόφαση του Περιφερειακού Συμβουλίου. Για το λόγο αυτό χρειάζεται εκ νέου η έγκριση του Δημοτικού Συμβουλίου).

 Κατόπιν αυτού καλείται το σώμα να εγκρίνει: Α. Την τροποποιημένη προγραμματική σύμβαση και 
Β. Να παράσχει την εξουσιοδότηση στο Δήμαρχο για την υπογραφή της».
Το Δημοτικό Συμβούλιο Πύργου,

Έχοντας υπόψη:

· Το άρθρο 65 του ν. 3852/10 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ ΚΑΙ ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΡΟΓΡΑΜΜΑ ΚΑΛΛΙΚΡΑΤΗΣ,
· Τις διατάξεις του άρθρου 100 του Ν. 3852/10,

· Το υπ’ αριθ. 197083/725/18-11-11 έγγραφο του Γραφείου Προέδρου του Περιφερειακού Συμβουλίου, με το οποίο διαβιβάζεται η υπ’ αριθ. 293/14-11-2011 απόφαση του Περιφερειακού Συμβουλίου με θέμα «Έγκριση σύναψης προγραμματικής σύμβασης μεταξύ Περιφέρειας Δυτικής Ελλάδος και Δήμου Πύργου για την ολοκλήρωση του έργου με τίτλο «Μελέτη πράξεως εφαρμογής Πολεοδομικής Μελέτης ΕΠΑ περιοχής  επέκτασης του σχεδίου πόλεως Βάρδας»,
· Την 356/11 απόφαση του Δημοτικού Συμβουλίου 

· Το υπ’ αριθ. 3544/11  έγγραφο της Δ/νσης Τεχνικών Υπηρεσιών Τμήμα Πολεοδομίας και Χωροταξίας του δήμου, μετά από διαλογική συζήτηση,

α π ο φ α σ ί ζ ε ι

Ομόφωνα: 1. Εγκρίνει την τροποποιημένη προγραμματική σύμβαση μεταξύ της Περιφέρειας Δυτικής Ελλάδος, και του Δήμου Πύργου, για το έργο «Μελέτη πράξεως εφαρμογής Πολεοδομικής Μελέτης ΕΠΑ περιοχής επέκτασης του σχεδίου πόλεως Βάρδας (όπως διατυπώθηκε με την 293/11 απόφαση του Περιφερειακού Συμβουλίου) το πλήρες κείμενο της οποίας έχει ως εξής:

ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΗΝ ΠΡΑΞΗ

«Μελέτη Πράξεως Εφαρμογής Πολεοδομικής Μελέτης  ΕΠΑ περιοχής επέκτασης του σχεδίου πόλεως Βάρδας»

Στην  Πάτρα σήμερα την    /     /2011, μεταξύ των παρακάτω συμβαλλομένων :

1. Την Περιφέρεια Δυτικής Ελλάδας που εδρεύει στην Πάτρα (Ν.Ε.Ο. Πατρών – Αθηνών αριθμός 28) με Α.Φ.Μ. 997824337 που εκπροσωπείται νόμιμα από τον Περιφερειάρχη κ. Απόστολο Κατσιφάρα του Ιωάννη. 

2. Τον Δήμο Πύργου που εδρεύει στον Πύργο ( Πλ. Σάκη Καράγιωργα ΤΚ 27100) με ΑΦΜ 997851040, όπως εκπροσωπείται νόμιμα από τον Δήμαρχο Πύργου  κ. Γεράσιμο Παρασκευόπουλο, 

Έχοντας υπόψη την κείμενη Εθνική και Κοινοτική Νομοθεσία και ειδικότερα τις παρακάτω διατάξεις όπως αυτές ισχύουν κάθε φορά :

1. Τις διατάξεις του Κώδικα Δήμων και Κοινοτήτων 

2.  Τις διατάξεις των άρθρων 94 και 95  Κεφαλαίου ΣΤ΄ «Μεταβιβαζόμενες αρμοδιότητες στους Δήμους» του Ν.3852/2010.

3. Τις διατάξεις του άρθρου 99 και 100  Κεφαλαίου Ζ΄ «Διαδημοτική Συνεργασία – Νομικά Πρόσωπα» του Ν. 3852/2010

4.  Την υπ΄ αρθμ. οικ. 1314/11-01-2011 εγκύκλιο 3 του ΥΠ.ΕΣ.Α. & Η.Δ.  «Διοικητική υποστήριξη για την άσκηση πρόσθετων αρμοδιοτήτων των Δήμων» 

5. Την υπ΄ αριθμ. 12281/14-03-2011 εγκύκλιο 26 του ΥΠ.ΕΣ.Α. & Η.Δ.  «Θέματα δημοσίων συμβάσεων έργων , μελετών και υπηρεσιών του Ν. 3316/2005 νεοσύστατων δήμων και Περιφερειών του Ν.3852/2010 

6. Την από 12-10-1992 σύμβαση μεταξύ της Νομαρχίας Πύργου και των Κ. Φουρλή και Ανδρ. Κούτρο για την εκπόνηση της μελέτης Πράξης Εφαρμογής της Πολεοδομικής μελέτης Ε.Π.Α. περιοχής επέκτασης σχεδίου πόλης κοινότητας Βάρδας  και τις από 11-3-1996 και 5-2-2007 συμπληρωματικές συμβάσεις μεταξύ της Νομαρχιακής Αυτοδιοίκησης Ηλείας και των Κ. Φουρλή και Ανδρ. Κούτρο για την ανάθεσης εργασιών εκπόνησης μελέτης Πράξης Εφαρμογής Πολεοδομικής μελέτης επέκτασης σχεδίου πόλεως Βάρδας. 

7. Τις Αποφάσεις των αρμοδίων οργάνων των συμβαλλομένων μερών για την έγκριση του σχεδίου της Προγραμματικής Σύμβασης και την υπογραφή της ήτοι:

· Την υπ΄αριθ.293/11 Απόφαση του Περιφερειακού Συμβουλίου Δυτικής Ελλάδας 

· Την υπ΄ αριθ. 516/11 Απόφαση του Δημοτικού Συμβουλίου του Δήμου Πύργου  

συμφωνούνται και γίνονται αμοιβαίως αποδεκτά τα ακόλουθα: 

ΠΡΟΟΙΜΙΟ

  Η Νομαρχία Ηλείας με την από 12 Οκτωβρίου 1992 Σύμβαση ανέθεσε τη μελέτη για την εκπόνηση της μελέτης Πράξης Εφαρμογής της Πολεοδομικής μελέτης Ε.Π.Α. περιοχής επέκτασης σχεδίου πόλης κοινότητας Βάρδας στους κ.κ. Κων/νο  Φουρλή αγρ. & τοπογράφο μηχανικό και Ανδρέα Κούτρο αρχιτέκτονα μηχανικό. Το εν λόγω έργο συνεχίστηκε με τις από 11 Μαρτίου του 1996 και 5 Φεβρουαρίου του 2007 συμπληρωματικές συμβάσεις μεταξύ της εν τω μεταξύ συσταθείσας Νομαρχιακής Αυτοδιοίκησης Ηλείας και των ιδίων ως άνω μελετητών αναδόχων και τίτλο ανάθεση εργασιών εκπόνησης μελέτης Πράξης Εφαρμογής Πολεοδομικής μελέτης επέκτασης σχεδίου πόλεως Βάρδας. 

   Σε εκτέλεση των ανωτέρω συντάχθηκε από τους ανωτέρω μελετητές – αναδόχους η υπ΄ αριθμ. 01/2006 Πράξη Εφαρμογής επέκτασης του σχεδίου πόλεως Βάρδας η οποία κυρώθηκε με την υπ΄ αριθμ. 2156/28-4-2010 απόφαση του Νομάρχη Ηλείας και μεταγράφηκε νόμιμα στον τόμο 280 και με αριθμό 12 των βιβλίων μεταγραφών του Υποθηκοφυλακείου Βάρδας.

   Μετά την ισχύ του ν. 3852/2010 τη Νομαρχιακή Αυτοδιοίκηση Ηλείας που είναι η αναθέτουσα αρχή στις ως άνω συμβάσεις διαδέχθηκε η Περιφέρεια Δυτικής Ελλάδας, η δε Διεύθυνση Πολεοδομίας της τότε Ν.Α. Ηλείας που ήταν η διευθύνουσα υπηρεσία (στις ίδιες ως άνω συμβάσεις) καταργήθηκε και το προσωπικό της μετατάχθηκε στο Δήμο Πύργου και στελέχωσε αντίστοιχη υπηρεσία του Δήμου Πύργου με τις ίδιες αρμοδιότητες. 

   Επειδή το ανωτέρω έργο της μελέτης δεν έχει ολοκληρωθεί και προκειμένου να συνεχίσει ομαλώς αυτό λαμβάνοντας υπόψη τα οριζόμενα στην υπ΄ αριθ. πρωτ. 12281/14-3-2011 με αριθμό 25 εγκύκλιο του ΥΠ.ΕΣ.Α. & Η.Δ.  «Θέματα δημοσίων συμβάσεων έργων, μελετών και υπηρεσιών του Ν. 3316/2005 νεοσύστατων δήμων και Περιφερειών του Ν.3852/2010» απαιτείται η κατάρτιση προγραμματικής σύμβασης κατ΄ άρθρο 100 του ν. 3852/2010 μεταξύ της Περιφέρειας Δυτικής Ελλάδας και του Δήμου Πύργου. 

ΑΡΘΡΟ 1

ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ

Αντικείμενο της παρούσας Προγραμματικής Σύμβασης αποτελεί η συνέχιση και ολοκλήρωση της Μελέτης Πράξεως Εφαρμογής Πολεοδομικής Μελέτης  ΕΠΑ περιοχής επέκτασης του σχεδίου πόλεως Βάρδας από την Περιφέρεια Δυτικής Ελλάδας σε συνεργασία με τον Δήμο Πύργου. Η συνέχιση της μελέτης θα γίνει σύμφωνα με τις εγκεκριμένες μελέτες, όπως εγκρίθηκαν από την Νομαρχιακή Αυτοδιοίκηση Ηλείας και τις τροποποιήσεις που έχουν γίνει. 

Ειδικότερα, στο πλαίσιο υλοποίησης της Μελέτης και για τους σκοπούς της παρούσας σύμβασης η Περιφέρεια Δυτικής Ελλάδας θα λειτουργήσει  έχοντας όλες τις αρμοδιότητες και τις υποχρεώσεις της πρώην Νομαρχιακής Αυτοδιοίκησης Ηλείας με την ιδιότητα της αναθέτουσας αρχής και η Διεύθυνση Τεχνικών Υπηρεσιών (Διεύθυνση Πολεοδομίας και Χωροταξίας) του Δήμου Πύργου όλες τις αρμοδιότητες και τις υποχρεώσεις της Πρώην Πολεοδομίας της Νομαρχιακής Αυτοδιοίκηση Ηλείας με την ιδιότητα της διευθύνουσας υπηρεσίας. 

ΑΡΘΡΟ 2

ΣΚΟΠΟΣ – ΠΕΡΙΕΧΟΜΕΝΟ ΜΕΛΕΤΗΣ

Ο σκοπός και το περιεχόμενο της μελέτης «Μελέτη Πράξεως Εφαρμογής Πολεοδομικής Μελέτης  ΕΠΑ περιοχής επέκτασης του σχεδίου πόλεως Βάρδας», περιγράφεται στην από 12η Οκτωβρίου 1992 Σύμβαση και στις από 11 Μαρτίου του 1996 και 5 Φεβρουαρίου του 2007 συμπληρωματικές συμβάσεις. 

ΑΡΘΡΟ 3

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

2.1. Ο Δήμος Πύργου:
· Να ενεργήσει οποιαδήποτε πράξη αφορά τη διευθύνουσα υπηρεσία σε σχέση με την από 12-10-1992 σύμβαση και τις από 11-3-1996 και 5-2-2007 συμπληρωματικές αυτής καθιστώντας τη Διεύθυνση Τεχνικών Υπηρεσιών (Τμήμα Πολεοδομίας και Χωροταξίας) διάδοχο φορέα της τότε Πολεοδομίας της Νομαρχιακής Αυτοδιοίκηση Ηλείας

· Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.

· Να παρέχει όλες τις αναγκαίες πληροφορίες και μελέτες που έχει στη διάθεσή του και να συνεργάζεται  με την Περιφέρεια Δυτικής Ελλάδας.

· Να συνεργάζεται σε όλη τη διάρκεια της σύμβασης με την Περιφέρεια Δυτικής Ελλάδας και τις αρμόδιες υπηρεσίες της προκειμένου να διασφαλιστεί η απρόσκοπτη  συνέχιση και ολοκλήρωση της μελέτης και να παρέχει κάθε αναγκαία βοήθεια στην κατεύθυνση αυτή.

· Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης σύμφωνα με το άρθρο 6 της παρούσας. 

· Να διασφαλίσει τη διαθεσιμότητα στελεχών του που γνωρίζουν σε βάθος τις δομές και τις λειτουργικές διαδικασίες και να διαθέσει προσωπικό για την ολοκλήρωση της Μελέτης, 

· Να παρέχει έγκαιρα την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση της μελέτες.

· Να προβαίνει  στις απαιτούμενες ενέργειες για τη διασφάλιση της ομαλής χρηματοδότησης της Μελέτης 

· Να συνεργάζεται με την Περιφέρεια Δυτικής Ελλάδας για την ενημέρωση του κοινού.

2.2.    Η Περιφέρεια Δυτικής Ελλάδας:

· Να λειτουργεί ως διάδοχος φορέας της Πρώην Νομαρχιακής Αυτοδιοίκησης Ηλείας

· Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.

· Να παρέχει όλες τις αναγκαίες πληροφορίες και μελέτες που έχει στη διάθεσή της σε σχέση με τη συνταχθείσα Πράξη Εφαρμογής Βάρδας και να συνεργάζεται  με τον Δήμο Πύργου.

· Να ορίσει τον εκπρόσωπό της στην Κοινή Επιτροπή Παρακολούθησης της Σύμβασης σύμφωνα με το άρθρο 6 της παρούσας. 

· Να διασφαλίσει τη διαθεσιμότητα στελεχών της που γνωρίζουν σε βάθος τις δομές και τις λειτουργικές διαδικασίες και να διαθέσει προσωπικό για την ολοκλήρωση της Μελέτης 

· Να παρέχει έγκαιρα την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση της μελέτες.

· Να προβαίνει  στις απαιτούμενες ενέργειες για τη διασφάλιση της ομαλής χρηματοδότησης της μελέτης 

· Να συνεργάζεται με τον Δήμο Πύργου για την ενημέρωση του κοινού.

· Να παρακολουθεί τις χρηματορροές του Έργου και να εκτελεί τις αντίστοιχες πληρωμές.

· Να προβεί σε κάθε ενέργεια ώστε να ολοκληρωθεί η εν λόγω μελέτη και αφορούν την ιδιότητα της ως αναθέτουσα αρχή 

       Οι εκκρεμείς ενέργειες για την ολοκλήρωση της μελέτης έχουν υποχρέωση να διεκπεραιωθούν και από τα δύο μέλη σε συνεργασία.

ΆΡΘΡΟ 4

ΠΟΣΑ ΚΑΙ ΠΟΡΟΙ – ΧΡΗΜΑΤΟΔΟΤΗΣΗΣ

Το συνολικό ποσό για την εκτέλεση της μελέτης σύμφωνα με τις προαναφερθέντες συμβάσεις ανέρχεται στο ποσό των 237.292,15Ευρώ συμπεριλαμβανομένου του Φ.Π.Α. με πιστοποιημένους 8 λογαριασμούς και σε εκκρεμότητα προς πληρωμή ο 8ος λογαριασμός (τελικός) ο οποίος ανέρχεται στο ποσό των 11.532,75 Ευρώ συμπεριλαμβανομένου του Φ.Π.Α

ΑΡΘΡΟ 5

ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΤΟΥ ΕΡΓΟΥ

Η διάρκεια της παρούσας σύμβασης αρχίζει από την ημερομηνία υπογραφής της και λήγει με την οριστική παραλαβή του Έργου.
ΑΡΘΡΟ 6

ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ

Για την παρακολούθηση εκτέλεσης της παρούσας σύμβασης συστήνεται όργανο με την επωνυμία «Κοινή Επιτροπή Παρακολούθησης», με έδρα το ………………………….., …………………...

Η Κοινή Επιτροπή Παρακολούθησης αποτελείται από
 : 

· έναν (1) εκπρόσωπο της Αναθέτουσας Αρχής  , ο/η ……………………….. οποίος/α ορίζεται Πρόεδρος της Επιτροπής με τον/της αναπληρωτή/τριά  του/της ………………………..

· έναν (1) εκπρόσωπο την Διευθύνουσα Αρχή  τον/την ………………………με τον/την αναπληρωτή/τριά  του/της και 

· ένα (1) μέλος υποδεικνυόμενο από …..(τον Δήμο Ανδραβίδας - Κυλλήνης ), με τον/την αναπληρωτή/τριά του/της. 

Το αργότερο εντός ενός μήνα από την ημερομηνία υπογραφή της παρούσας σύμβασης, οι συμβαλλόμενοι φορείς ορίζουν τα μέλη της Κοινής Επιτροπής Παρακολούθησης.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της προγραμματικής σύμβασης, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας,  η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της. 

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Ειδική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.

Η Κοινή Επιτροπή Παρακολούθησης συνέρχεται τακτικά κάθε μήνα και έκτακτα όταν το ζητήσει εγγράφως ένα από τα μέλη της. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν .

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς. 

Οι λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, θα καθορισθούν με αποφάσεις της. 

ΑΡΘΡΟ 7

ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ

Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

ΑΡΘΡΟ 8

ΕΠΙΛΥΣΗ ΔΙΑΦΟΡΩΝ

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια.

ΑΡΘΡΟ 9

ΜΕΤΑΦΟΡΑ – ΑΠΑΣΧΟΛΗΣΗ ΠΡΟΣΩΠΙΚΟΥ 

Προκειμένου να διευκολυνθεί η ολοκλήρωση της μελέτης της παρούσας σύμβασης είναι δυνατή η απασχόληση προσωπικού της Διευθύνουσας Υπηρεσίας στην Αναθέτουσα Αρχή αποκλειστικά για τις ανάγκες της συγκεκριμένης Μελέτης. Το προσωπικό αυτό ορίζεται με απόφαση του αρμοδίου οργάνου, σύμφωνα με τις ισχύουσες διατάξεις. 

ΑΡΘΡΟ 10

ΤΕΛΙΚΕΣ ΔΙΑΤΑΞΕΙΣ

Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία πρωτότυπα, έλαβε δε κάθε συμβαλλόμενος από ένα και το τρίτο θα υποβληθεί στον Δήμο Ανδραβίδας - Κυλλήνης.

________________________________________
2.Εξουσιοδοτεί το Δήμαρχο κ. Γεράσιμο Παρασκευόπουλο για την υπογραφή της προγραμματικής σύμβασης.

   Οι Δημοτικοί Σύμβουλοι κ.κ Ανδρέας Ανδρικόπουλος, Γαβρίλης Λιατσής Φώτης Δημόπουλος, Γεώργιος Κουρμπανάς, Δημήτριος Λιατσής, Κων/νος Γεράνιος, Χρήστος Γιάνναρος, Αθανάσιος Καραμπέτσος, Ιωάννης Σεφερλής, Παναγιώτης Σκαρτσιάρης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.
Η παρούσα απόφαση έλαβε αύξοντα αριθμό 516/2011.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  21 – 12 - 2011

Ο ΔΗΜΑΡΧΟΣ

ΜΕΔ




� Για την περίπτωση που είναι εφικτή η μεταφορά. 





1

